

**REPUBLIKA HRVATSKA**

**MEĐIMURSKA ŽUPANIJA**

**OPĆINA KOTORIBA**

**OPĆINSKO VIJEĆE**

**KLASA: 061-01/25-01/02**

**URBROJ: 2109-9-3-25-1**

**Kotoriba, 26. kolovoza 2025.**

Na temelju članka 6. Statuta Općine Kotoriba (“Službeni glasnik Međimurske županije” br. 5/21 i 5/23), članka 14. Odluke o javnim priznanjima („Službeni glasnik Međimurske županije“ br. 8/07 i 13/10) i članka 1. Odluke o dodjeli javnih priznanja Općine Kotoriba udrugama koje obilježavaju desetljeće rada ( „Službeni glasnik Međimurske županije“ br. 13/18), a na prijedlog Povjerenstva za dodjelu javnih priznanja Općine, Općinsko vijeće Općine Kotoriba na 3.sjednici održanoj 26. kolovoza 2025. godine, donijelo je

**O D L U K U**

**O DODJELI JAVNIH PRIZNANJA OPĆINE KOTORIBA**

**I.**

 Povodom “Dana Kotoribe”, O P Ć I N A KOTORIBA zaslužnim pojedincima, pravnim osobama i udrugama, d o d j e lj u j e javna priznanja, i to

**1 . GRB OPĆINE d o d j e lj u j e s e:**

**Snježani Matoš**, za osobite uspjehe u razvoju društvenih odnosa, obrazovanja, znanosti, kulture i socijalne skrbi

Snježana Matoš savjesno je obnašala dužnost ravnateljice OŠ Jože Horvata Kotoriba gotovo 35 godina. U tom razdoblju iznimno se zalagala za izgradnju nove školske zgrade te dvorane za što joj je 2009. g. dodijeljena nagrada Medalja Općine Kotoriba. Dobitnica je i priznanja u Republici Mađarskoj – Vitez međunarodne kulture kojeg je dobila zbog suradnje s Pomurskim Hrvatima u promoviranju hrvatskog jezika i hrvatske kulture preko organizacije učenja hrvatskog jezika, radionica i nekoliko zajedničkih projekata financiranih od Europske unije. U rad Općine uključila se odmah nakon prvih višestranačkih izbora. Bila je članica Općinskog vijeća, Općinskog poglavarstva i predsjednica Općinskog vijeća. Politički aktivna gotovo 30 godina. Posebno su je zanimale udruge koje su se bavile djecom pa je tako bila i predsjednica Društva Naša djeca. Bila je aktivna i u Kulturno-umjetničkom društvu. Kao članica Općinskog poglavarstva uvijek je bila zadužena za društvene teme te je bila i urednica Kotoripskog vjesnika.

**2 . PLAKETA OPĆINE d o d j e lj u j e s e:**

* **Zlatku Talašu**, za dugogodišnji rad i angažman u SRD „Som“ Kotoriba, NK „Graničaru Kotoriba“ i MNK „Klubu 75“ Kotoriba.
* **Tereziji Ujlaki,** za dugogodišnji rad i angažman u KUD-u Kotoriba, Župnom zboru, kulturi, umjetnosti i prosvjeti
* **Dragutinu Matoteku,** za dugogodišnji rad i angažman u KUD-u Kotoriba, kulturi i umjetnosti

**3. MEDALJA OPĆINE d o d j e lj u j e s e:**

* **Margiti Peranec**, za dugogodišnji rad i angažman u Društvu žena Kotoriba
* **Ljubici Maltar**, za dugogodišnji rad i angažman u Društvu žena Kotoriba
* **Božici Novak**, za dugogodišnji rad i angažman u Matici umirovljenika Međimurske županije, Podružnici umirovljenika Kotoriba
* **Ana-Mariji Hegediš**, za dugogodišnji rad i angažman u DVD-u Kotoriba

**4. ZAHVALNICA OPĆINE d o d j e lj u j e s e:**

* **Ivanu Markanu,** za osvojeno drugo mjesto na 69. Kupu Hrvatske za kadete u ribolovu udicom na plovak
* **Ivici Jakupaku,** za osvojeno mjesto pojedinačnog viceprvaka 2. lige Sjever HŠRS-a u ribolovu udicom na plovak u sezoni 2024.
* **Marku Horvatu,** za osvojeno mjesto pojedinačnog prvaka 2. lige Sjever HŠRS-a u ribolovu udicom na plovak u sezoni 2024.
* **Dori Kolmanić**, za osvojeno prvo mjesto na 67. Kupu Hrvatske za jurniorke u ribolovu udicom na plovak
* **Tomislavu Lončariću**, za osvojen naslov prvaka u lovu pastrve umjetnim mamcima na jezeru ( trout area) u sezoni 2024. i viceprvaka u sezoni 2025.
* **Janu Špirancu,** za osvojeno prvo mjesto na 69. Kupu Hrvatske za kadete u ribolovu udicom na plovak
* **Ekipi juniorki SRD Som Kotoriba** za osvojen naslov prvakinja na 67. Kupu Hrvatske 2025. godine
* **Ekipi seniora SRD Som Kotoriba** za osvojen naslov prvaka 2. lige Sjever HŠRS-a u ribolovu udicom na plovak u sezoni 2024.
* **Ekipi kadeta SRD Som Kotoriba** za osvojen naslov prvaka na Kupu Hrvatske 2025. godine
* **Seniorskoj ekipi NK Graničara Kotoriba,** za osvojen Kup Međimurskog nogometnog saveza u sezoni 2024./2025.
* **Branku Horvatu,** za osvojeno prvo mjesto i plasman na državno natjecanje u kuglanju
* **Ani Jauk,** za značajan doprinos organizaciji 50.godišnjice KUD-a Kotoriba
* **Vinku Horvatu**, za značajan doprinos organizaciji 50.godišnjice KUD-a Kotoriba
* **Kseniji Virgej,** za doprinos upisu Umijeća izrade predmeta od vrbove šibe u Kotoribi i okolici u Registar kulturnih dobara RH
* **Marijanu Kovaču,** za doprinos upisu Umijeća izrade predmeta od vrbove šibe u Kotoribi i okolici u Registar kulturnih dobara RH
* **Zoranu Radmaniću,** za doprinos upisu Umijeća izrade predmeta od vrbove šibe u Kotoribi i okolici u Registar kulturnih dobara RH

 **5. POVELJA OPĆINE KOTORIBA dodjeljuje se:**

* **KUD-u Kotoriba** za 50 godina rada i djelovanja
* **MNK-u Klub 75** za 50 godina rada i djelovanja
* **Moto klubu Rolling fish Kotoriba**, za 20 godina rada i djelovanja
* **Udruzi Mažoretkinje Kotoribe ,** za 20 godina rada i djelovanja

**II.**

 Priznanja zaslužnim uručit će općinski načelnik na Svečanoj sjednici Općinskog vijeća 12. rujna 2025. godine.

**III.**

 Ova Odluka stupa na snagu danom donošenja, a objavit će se u „Službenom glasniku Međimurske županije“.

**PREDSJEDNIK**

 Općinskog vijeća

Hinko Virgej